|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 3** | | ОДЕЉЕЊЕ**:** | ДАТУМ**:** | |
| Наставна тема: | Hier wohnen wir | | | |
| Наставна јединица: | Hier wohnen wir - Einstieg | | | |
| Тип часа: | Обрада | | | |
| Циљ часа: | Упознавање са називима стамбених објеката, просторијама и намештајем у њима | | | |
| Очекивани исходи: | Ученици самостално или уз помоћ знају да именују појмове „кућа/стан“, просторије, намештај, активности у одређеним просторијама као и да укратко опишу свој дом. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, извор звука | | | |
| Корелација са другим предметима: | Српски језик, енглески језик, географија | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу, исписује наслов на табли, саопштава циљ(еве) часа и коментарише са ученицима наслов и слику у уџбенику на страни 6. (Was ist auf dem Bild zu sehen?, Was bedeutet „Mein Haus/Mein Zimmer“... ученици на матерњем језику одговарају.) | | | |
| **Главни део:**  (35 минута) | **Активност 1:** Ученици раде вежбу 1, следи контрола урађеног након слушања и коментари неких назива намирница који су нам већ познати из матерњег или енглеског језика, а након тога приступа се изради задатка 2.  **Активност 2:** Ученици раде вежбу 3 – „ланчана вежба“ (питање – одговор).  **Активност 3:** Вежбу 4 и 5 из уџбеника (стр. 7) ученици раде самостално, контрола одговора у пленуму. Након тога поделити ученике у четири групе, свака група добија фотографију једне просторије и треба да усмено опише ту просторију и да је представи одељењу.  **Активност 4:** Ученици решавају вежбу 6а, а потом одговарају на питање наставника „Wo wohnst du?“ (ово је могуће и као мини дијалог у паровима).  Главни део часа се може завршити игром „Quartett“, Kopiervorlage 1, Unterrichtshandbuch, S. 134. Поделити одељење у групе од по три члана. Примерак за копирање умножити за сваку групу (ламинирати и исећи карте). Наставник меша картице и дели их ученицима. Најмлађи ученик групе почиње и извлачи једну карту од суседа са своје леве стране, а потом се игра наставља у смеру казаљке на сату. Победник је онај ко први сакупи четири карте на којима су речи са истим чланом. Победник мора изговорити те речи и евентуално помоћу сваке речи формирати једну реченицу – овде могу да се придруже и остали чланови једне групе као „помоћ пријатеља“. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: научити називе нових појмова са чланом (писање и изговор) и написати опис једне просторије у кући. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |