|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**:** | ДАТУМ**:** | |
| Наставна тема: | Wie lecker! | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама везаним за комуникативне ситуације одласка у ресторан, тражења/давања информација о јелима, напицима, ценама, употреба израза свиђања/несвиђања. | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог који се обично води у ресторану и да правилно користе учтиве изразе молби и заповести * затраже и дају информације о неком јелу (свиђање, несвиђање) * опишу рецепт | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, радна свеска, свеска, извор звука, копија из приручника | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 20 задатак 1 (ученици читају у себи текст задатка). Док ученици читају, наставник контролише ко је урадио домаћи задатак (препис дијалога из уџбеника са стр.18). | | | |
| **Главни део:**  (35 минута) | **Активност 1:** Ученици слушају и понављају изразе из аудио снимка. Обратити пажњу на изговор, урадити семантизацију непознатих речи.  **Активност 2:** Ученици у паровима раде вежбу 2, контрола један пар чита своја решења, потенцијалне грешке се исправљају уз помоћ наставника уколико је потребно, потом пар мења улоге у дијалогу. Наставник прозива неколико парова који изводе дијалог наглас.  **Активност 3:** У вежби 3 ученици попуњавају табелицу, ради бољег разумевања скренути пажњу ученицима на поље са илустрацијом зачина.  **Активност 4:** Задатак 4 - ученици слушају и понављају изразе, скренути ученицима пажњу на интонацију у датим заповедним реченицама одн. учтивим молбама.  **Активност 5:** Ученици слушају вежбу 5 и понављају изговорено. (Ову вежбу могу касније читати и у паровима или по истом моделу водити дијалог, али са власитим примерима.) На таблу написати пример у којем се јавља реч „man“, објаснити значење и употребу.  **Активност 6:** Вежба 6 - ученици читају опис рецепта у себи, потом следи слушање и понављање.  **Активност 7:** У вежби 7 ученици самостално састављају рецепт на основу понуђеног садржаја, запис у свесци, следи читање.  **Активност 8:** Радна свеска, стр. 17, ученици раде вежбу 1 и 2 самостално, провера у пленуму. Следи вежба 3 (слушање и нумерација дијалога), провера у пленуму.  Додатна вежба: Kopiervorlage 2, Unterrichtshandbuch, S. 137 Im Restaurant  Ученици раде у групама од по троје или четворо, један ученик је конобар, а остали су гости. Сви припремају један дијалог у ресторану и онда га представљају одељењу. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: радна свеска, стр. 17, задатак 4 и 5. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |