|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 40** | | ОДЕЉЕЊЕ**:** | ДАТУМ**:** | |
| Наставна тема: | Was ziehe ich an? | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему Was ziehe ich an? | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ наставника) глаголе gefallen, passen и stehen, заменице у дативу * користе упитну реч Welch-? И показну заменицу Dies- (номинатив и акузатив) * одоговоре на питање са Wohin? (zum, zur/in) | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа. Следи контрола домаћег задатка (радна свеска, стр. 37, задатк 1). * Као „загревање“ наставник поставља питања попут: Gefällt dir meine Tasche?, Steht mir der Pullover gut?, Passt mir die Hose? Овa питањa и ученичке одговоре записати на талбу, ученици пишу у свескама. | | | |
| **Главни део:**  (35 минута) | **Активност 1:** Наставник упућује ученике на стр. 44 у уџбенику. Ученици у себи читају табелицу на врху странице, наставник се враћа на примере на табли и објашњава употребу датива уз одређене глаголе из табелице. Ученици раде вежбу 1. Јављају се да прочитају своје одговоре. Следи вежба 2, провера у пленуму.  **Активност 2:** У паровима, вежба 3, ученици посматрајући одевне предмете са стр. 38-39 постављају питања и одговарају на њих по моделу.  **Активност 3:** Уз помоћ наставника или самостално ученици трансформишу реченице користећи глаголе gefallen и passen.  **Активност 4:** Наставник ову активности почиње обраћањем појединим ученицима „Welches Heft/Welcher Kuli gefällt dir?“, и уколико ученик није сигуран како да одговори, помоћи му одговором (Dieses/Dieser). Наставити са још неколико примера по истом моделу, а онда ученике упутити на граматичко поље са упитном речју Welch-? и показном заменицом Dies-, нагласити облик акузатива! Ученици раде вежбу 5 и јављају се да прочитају одговоре. Након тога урадити вежбу 6, ученици се јављају и читају одговоре.  **Активност 5:** Рад у пару, ученици воде дијалог по моделу.  **Активност 6:** Протумачити поље са упитном речју Wohin?, ученици попуњавају празнине, раде задатак 8 и 9, јављају се да прочитају решење.  Следи тумачење употребе предлога zu и in уз упитну реч Wohin?, ученици подвлаче одговарајуће речи у 10. задатку. Наредни задатак се ради у пару, према моделу, ученици се јављају да ураде дијалог пред одељењем.  \***Напомена: Grammatikrunde** се не мора представљати у редоследу који је дат у уџбенику нити у том хронолошком распореду наставних јединица, може се поступно уводити као део неке од претходних целина. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. * Домаћи задатак: научити све облике заменице у дативу, провежбати још једном оне задатке које ученици сматрају да треба да утврде. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |